[{"text_idx": "#000000", "text": "Ymchwilio ein gwaith yn o\u0302l ein chwe thema allweddol"}, {"text_idx": "#000002", "text": "Aelodau ein bwrdd a\u2019n cymrodyr\n100 mlynedd o ddysgu a gwaith"}, {"text_idx": "#000003", "text": "Aelodau ein bwrdd a\u2019n cymrodyr"}, {"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000009", "text": "Tudalen Saesneg, Mathemateg a Digidol"}, {"text_idx": "#000017", "text": "Mae\u2019r holl gategori\u0308au gwobrau ar gyfer prosiectau ac nid oes unrhyw gynlluniau ar hyn o bryd i gyflwyno gwobrau unigol, ond os yw dysgwyr eisiau hynny yna mae Aontas wedi dweud y byddant wrth gwrs yn ystyried categori newydd."}, {"text_idx": "#000018", "text": "Roedd prif siaradwr ar gyfer cyflwyno\u2019r gwobrau wedyn bryd 3 cwrs gwych."}, {"text_idx": "#000021", "text": "DALC yn rhoi cyfle i ni gwrdd gyda\u2019n cydweithwyr o\u2019r Iseldiroedd"}, {"text_idx": "#000022", "text": "Yn dilyn y gwobrau ysbrydoledig, ein cam nesaf oedd ymweld a\u0302 Chanolfan Addysg Oedolion Dulyn (DALC) lle cawsom ein tywys o amgylch yr hyb cymunedol yng nghanol y ddinas \u2013 a\u2019r gair yma yw yn bendant \u2018cymuned\u2019. Mae\u2019r ganolfan wych yn gweithio gydag oedolion dros 30 o wledydd ac yn em go iawn yn nhirlun Addysg Oedolion Iwerddon. Maent yn awyddus i weld oedolion unigol yn dysgu ond yr un mor awyddus i weld grym trawsnewidiol addysg oedolion yn trawsnewid eu holl gymuned \u2013 maent yn hyrwyddo dod a\u0302 phobl o wahanol genhedloedd at ei gilydd i rannu diwylliant a dysgu sut i gydfyw."}, {"text_idx": "#000023", "text": "Fe wnaethom dreulio amser yn y ganolfan yn clywed ac yn cydymdeimlo gyda rhai o\u2019u heriau (nid rhy wahanol i\u2019r rhai sy\u2019n ein hwynebu yng Nghymru) a chlywed am y ffyrdd creadigol y maent yn goresgyn rhwystrau. Er enghraifft, mae cael creche ar y safle yn werthfawr tu hwnt i helpu rhai gyda phroblemau gyda gofal plant."}, {"text_idx": "#000024", "text": "Cawsom groeso i NALA (Asiantaeth Genedlaethol Llythrennedd Oedolion) lle siaradodd staff am eu gwasanaeth i gynyddu lefelau Llythrennedd yn Iwerddon. Un o feysydd dylanwad allweddol NALA yw gwneud gwasanaethau\u2019n hygyrch i bob dysgwr. Mae gan NALA syniadau gwych am glywed llais dysgwyr a rhoi cyfleoedd ar gyfer ymgysylltu a\u0302 dysgwyr yn cynnwys:"}, {"text_idx": "#000025", "text": "Gwasanaeth rhadffo\u0302n sy\u2019n eu galluogi i wrando ar bobl a dynodi materion a hefyd addysgu dros y ffo\u0302n os oes angen.\n\u2022 Dyddiau cwrdd i ffwrdd i fyfyrwyr \u2013 rhoi cyfleoedd i\u2019w bwrdd myfyrwyr i fynd ffwrdd am y dydd i rywle na fuont erioed ynddo o\u2019r blaen. Tra maent yno caiff myfyrwyr thema i\u2019w thrafod a rhoi adborth (e.e. Ydych chi\u2019n defnyddio\u2019r llyfrgell?) Dim ond ar gyfer myfyrwyr y mae\u2019r dyddiau hyn \u2013 ca\u0302nt eu harwain gan fyfyrwyr ar gyfer myfyrwyr.\n\u2022 Mae NALA yn gweithio\u2019n agos gyda gorsaf deledu genedlaethol RTE i greu fideos grymus iawn i hyrwyddo eu gwaith a thaith y dysgwr. Mae\u2019r fideos hyn yn galluogi dysgwyr i rannu eu straeon mewn ffordd rymus a diddorol iawn."}, {"text_idx": "#000026", "text": "Y gyrchfan olaf i ddod a\u0302\u2019n hymweliad Erasmus i ben oedd i swyddfeydd Aontas, trefnwyr Gwobrau Seren."}, {"text_idx": "#000027", "text": "Mae Aontas yn rhwydwaith addysg gymunedol sy\u2019n gweithio i gysylltu a gwrando ar ddarparwyr, darparu eiriolaeth a chyfleoedd cyllid. Maent yn hyrwyddo \u2018Addysg gyda Chyfeiriad Newid\u2019 \u2013 addysgu pobl i nid yn unig newid eu bywydau eu hunain ond wedyn fynd ymlaen i newid y gymuned y daethant ohoni."}, {"text_idx": "#000029", "text": "Maent yn cynnal 2 w\u0302yl bob blwyddyn \u2013 un i ddathlu addysg oedolion ac un i ymchwilio\u2019r heriau am y flwyddyn i ddod (cydbwysedd da yn fy marn i)\nMae pob grw\u0302p buddugol a grw\u0302p a enwebir yn cael pecyn cyhoeddusrwydd llawn sy\u2019n cynnwys tag e-bost, tynnu lluniau proffesiynol a fideo proffesiynol\nMae\u2019r dysgwyr a ddefnyddir mewn digwyddiadau dathlu yn cael hyfforddiant proffesiynol \u2013 e.e. siarad cyhoeddus i\u2019w paratoi\nMae\u2019r dysgwyr a gaiff eu defnyddio mewn digwyddiadau dathlu yn cael hyfforddiant proffesiynol \u2013 e.e. siarad cyhoeddus i\u2019w paratoi\nMwy o ddysgu am hyrwyddo \u201cAddysg gyda chyfeiriad newid\u201d."}, {"text_idx": "#000030", "text": "Yr uchafbwynt i fi oedd cyfle i gymryd rhan yn un o\u2019r prosiectau a enwebwyd am wobr Aontas \u2013 taith strydoedd dirgel gan ddyn a arferai fod yn ddigartref. Mae Secret Street Tourns yn Gwmni Budd Cymunedol a sefydlwyd i ddarparu addysg, hyfforddiant a phrofiad gwaith i bobl ddigartref. Mae\u2019r prosiect yn cyflogi pobl a fu\u2019n ddigartref ac yn eu hyfforddi i fod yn dywyswyr. Gall y tywysydd wedyn fynd a\u0302 grw\u0302p bach o ymwelwyr ar daith o strydoedd Dulyn \u2013 gan siarad gyda nhw wrth fynd am gyfuniad o brofiadau personol a ffeithiau hanesyddol yn ymwneud a\u0302 thai cymdeithasol yn Iwerddon. Mae\u2019r prosiect hwn wirioneddol yn dangos i mi yr hyn y gall addysg a chyfle ei wneud i fywyd person \u2013 roedd yn ysbrydoli ac yn gwneud i chi feddwl \u2013 a oes yna Deithiau Strydoedd Dirgel yng Nghaerdydd? Os nag os \u2013 bydd ganddynt cyn hir!"}]